CELEX: 62011CN0270
Language: lv
Date: 2011-05-31 00:00:00
Title: Lieta C-270/01: Prasība, kas celta 2011. gada 31. maijā — Eiropas Komisija/Zviedrijas Karaliste

30.7.2011   
            
            
               LV
            
            
               Eiropas Savienības Oficiālais Vēstnesis
            
            
               C 226/17
            
         Prasība, kas celta 2011. gada 31. maijā — Eiropas Komisija/Zviedrijas Karaliste
   (Lieta C-270/01)
   2011/C 226/33
   Tiesvedības valoda — zviedru
   
      Lietas dalībnieki
   
   
      Prasītāja: Eiropas Komisija (pārstāvji — C. Tufvesson un F. Coudert)
   
      Atbildētāja: Zviedrijas Karaliste
   
      Prasītājas prasījumi:
   
   
               —
            
            
               atzīt, ka Zviedrija nav izpildījusi pienākumus, kas paredzēti LESD 260. panta 1. punktā, jo nav pieņēmusi normatīvus un administratīvus aktus, kas vajadzīgi, lai izpildītu Tiesas spriedumu lietā C-185/09;
            
         
               —
            
            
               piespriest Zviedrijai samaksāt Komisijai kontā “Eiropas Savienības pašas resursi” kavējuma dienas naudu EUR 40 947,20 apmērā par katru dienu laika periodā, kamēr netiks pieņemti normatīvie un administratīvie akti, kas vajadzīgi, lai izpildītu Tiesas spriedumu lietā C-185/09 no sprieduma pasludināšanas dienas šajā lietā līdz dienai, kurā izpildīts minētais spriedums;
            
         
               —
            
            
               piespriest Zviedrijai samaksāt Komisijai šajā pat kontā sodanaudu EUR 9 597 par katru dienu laika periodā, kamēr netiks pieņemti normatīvie un administratīvie akti, kas vajadzīgi, lai izpildītu Tiesas spriedumu lietā C-185/09 no dienas, kad tika pasludināts spriedums lietā C-185/09 līdz dienai, kurā tiks pasludināts spriedums šajā lietā vai līdz dienai, kad tiks pieņemti normatīvie un administratīvie akti, lai izpildītu minēto spriedumu lietā C-185/09, ja tas notiktu agrāk; un
            
         
               —
            
            
               piespriest Zviedrijai atlīdzināt tiesāšanās izdevumus.
            
         
      Pamati un galvenie argumenti
   
   2010. gada 4. februāra spriedumā lietā C-185/09 Komisija/Zviedrija Tiesa nosprieda:
   
      “nepieņemot normatīvus un administratīvus aktus, kas vajadzīgi, lai izpildītu Eiropas Parlamenta un Padomes 2006. gada 15. marta Direktīvas 2006/24/EK par tādu datu saglabāšanu, kurus iegūst vai apstrādā saistībā ar publiski pieejamu elektronisko komunikāciju pakalpojumu sniegšanu vai publiski pieejamu komunikāciju tīklu nodrošināšanu, un par grozījumiem Direktīvā 2002/58/EK prasības, Zviedrijas Karaliste nav izpildījusi šajā direktīvā paredzētos pienākumus.”
   
   Zviedrijas Karaliste vēl arvien nav pieņēmusi nekādus normatīvus un administratīvus aktus, lai izpildītu Tiesas spriedumu lietā C-185/09. Tādēļ Komisija ir cēlusi prasību saskaņā ar Līguma par Eiropas Savienības darbību 260. panta 2. punktu un prasa noteikt Zviedrijas Karalistei finansiālas sankcijas.